
1. melléklet a költségvetési szervek belső
kontrol/rendszeréről és belső ellenőrzéséről szóló
370/2011. (XII 31.) Korm.rendelethez


NYILATKOZAT

A) Alulírott Dr. Szántód Anita jegyző, a Csopaki Közös Önkormányzati Hivatal költségvetési szerv vezetője jogi felelősségem tudatában kijelentem, hogy az előírásoknak megfelelően 2019. évben/időszakban az általam vezetett költségvetési szervnél gondoskodtam:

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről, 
- olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására, 
- a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról, 
- a rendelkezésre álló előirányzatok célnak megfelelő felhasználásáról, 
- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,
-  a tervezési, beszámolási, információszolgáltatási kötelezettségek teljesítéséről, azok teljességéről és hitelességéről, 
- a gazdálkodási lehetőségek és a kötelezettségek összhangjáról,
- az intézményi számviteli rendről, 
- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak, 
- arról, hogy a vezetők a szervezet minden szintjén tisztában legyenek a kitűzött célokkal és az azok
elérését segítő eszközökkel annak érdekében, hogy végre tudják hajtani a meghatározott feladatokat és
értékelni tudják az elért eredményeket. E tevékenységről a vezetői beszámoitatás rendszerén keresztül
folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

Kontrollkörnyezet:
A belső kontrollok keretében a Hivatal a jogszabályi előírásoknak megfelelően gondoskodott a kötelezően elkészítendő szabályzatok kiadásáról, és felülvizsgálatáról. A gazdálkodás területére az ellenőrzési nyomvonal kialakított, a feladatok és felelősségek köre megosztott, amely biztosítja a hatékony kontrollt.

Integrált kockázatkezelési rendszer:
A kockázatkezelési szabályzat kiadásra került. A kockázatokat jellegük, felmerülési helyük, bekövetkezési valószínűségük szerint rangsoroltuk.

Kontrolltevékenységek:
A folyamatba épített, előzetes és utólagos vezetői ellenőrzések, a kötelezettségvállalás, utalványozás,
ellenjegyzés és érvényesítés szabályozott rendje, kiegészülve a megbízási szerződésen alapuló belső ellenőri tevékenységgel együttesen biztosítják a működés eredményességét, a pénzügyi jelentések megbízhatóságát és az alkalmazandó törvényeknek, előírásoknak való megfelelést.


Információs és kommunikációs rendszer:
A költségvetési szerv vezetője köteles olyan rendszereket kialakítani és működtetni, melyek biztosítják, hogy a megfelelő információk a megfelelő időben eljutnak az illetékes szervezethez, szervezeti egységhez, illetve személyhez. A Hivatalnál az információ átadását elősegíti az elektronikus levelezőrendszer, mely a Hivatal valamennyi dolgozója részére elérhető, használata kötelező. A Hivatal Iratkezelési Szabályzatát felülvizsgáltuk, 2018. júniusában aktualizálásra került.
A Hivatal központilag biztosított pénzügyi informatikai rendszereket (ASP, ÖNEGM, Ebr42 , KGR)
használt. A rendelkezésre álló programok egymást kiegészítve biztosították, hogy megbízható és pontos információkkal rendelkezzünk, és az adatok határidőben közölhetők legyenek az illetékes szervekkel.

Nyomon követési rendszer (monitoring):
Az ellenőrzési nyomvonalhoz kapcsolódóan olyan monitoring rendszert működtetünk, amely lehetővé teszi a hivatal tevékenységének, a célok megvalósításának nyomon követését. A hivatal monitoring rendszere az operatív tevékenységek keretében megvalósuló folyamatos és eseti nyomon követéséből, valamint az operatív tevékenységektől függetlenül működő belső ellenőrzésből és könyvvizsgálati ellenőrzésből áll. 
A 2019. évi konszolidált beszámolóhoz tartozó független könyvvizsgálói jelentésben feltárt lényeges hibára - miszerint a főkönyvi könyvelés és adókövetelések analitikus kimutatás adatai között az egyezőség nem biztosított adminisztratív hiba miatt – az alábbi intézkedési tervet dolgoztuk ki: az adósok analitikus nyilvántartásával egyeztetve 2020. II. negyedévében a hibás tétel könyvelése szükségszerű, így a 2020.június 30-i állapot már a valós követelésállományt és saját tőkét fogja mutatni. Az intézkedés végrehajtására kijelöltük a felelős személyt, Polgárné Borsos Máris pénzügyi-és adóügyi irodavezetőt, az intézkedések végrehajtásának véghatáridejét 2020.augusztus 31. napjában határoztuk meg. 

Kijelentem, hogy a benyújtott beszámolók a Független könyvvizsgálói jelentéssel együtt a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontroll ok témakörében:

Igen-nem


Csopak, 2020.06.26.

Dr. Szántód Anita sk.
jegyző

